# **2019 METŲ I KETVIRČIO FINANSINIŲ ATASKAITŲ**

**AIŠKINAMASIS RAŠTAS**

**I. BENDROJI DALIS**

1. Viešojo sektoriaus subjekto pavadinimas – Šiaulių lopšelis-darželis „Eglutė“. Lopšelis – darželis įregistruotas Juridinių asmenų registre, kodas 190529919, savininkas – Šiaulių miesto savivaldybė. Buveinė – Korsako g. 6a, LT-78329 Šiauliai. Tel (8-41) 55 22 27.

2. Lopšelio–darželio veiklos sritis švietimas. Pagrindinė veiklos rūšis ikimokyklinio amžiaus vaikų ugdymas, kodas 80.11.10. Kitos švietimo veiklos rūšys: priešmokyklinio amžiaus vaikų ugdymas.

3. Kontroliuojamų ir asocijuotų subjektų lopšelis – darželis neturi.

4. Vidutinis įstaigos darbuotojų skaičius per ataskaitinį laikotarpį – 55.

5. Svarbi sąlyga ir aplinkybė, veikianti lopšelio – darželio veiklą yra savininko teises ir pareigas įgyvendinančios institucijos – Šiaulių miesto savivaldybės tarybos sprendimai.

6. Lopšelio – darželio tarpinės finansinės ataskaitos teikiamos už 2019 metų I ketvirtį.

7. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

**II. APSKAITOS POLITIKA**

8. Šiaulių lopšelio – darželio „Eglutė“ tarpinės finansinės ataskaitos parengtos pagal Lietuvos Respublikos finansinę apskaitą ir finansinių ataskaitų parengimą reglamentuojančius teisės aktus bei Viešojo sektoriaus apskaitos ir finansinės atskaitomybės standartus (toliau – VSAFAS).

9. Plačiau įstaigos apskaitos politika aprašyta 2018 m. gruodžio 31 d. finansinių ataskaitų aiškinamajame rašte. Buhalterinės apskaitos vadovas patvirtintas lopšelio – darželio „Eglutė“ direktoriaus 2018 m. gruodžio 21 d. įsakymu Nr. V-59.

**III. PASTABOS**

**Finansinės būklės ataskaita**

**1.Lopšelio-darželio „Eglutė“ ilgalaikį turtą 360983,90 Eur sudaro:**

 pastatas (307115,33 Eur), kitos mašinos ir įrenginiai (12732,42 Eur), baldai (1337,72 Eur), kompiuterinė įranga (150,14 Eur), kita biuro įranga (1453,48 Eur), infrastruktūros ir kiti statiniai (38194,81 Eur).

 **2.Trumpalaikį turtą – 107529,78 Eur sudaro**:

 atsargų likutis ataskaitinio laikotarpio pabaigoje sudaro maisto produktų likutis sandėlyje (687,57 Eur).

Gautinas finansavimo sumas sudaro įmokos gautinos iš savivaldybės už vaikų nemokamą maitinimą ikimokyklinėje įstaigoje ( 974,60 Eur).

 Gautinas sumas už turto naudojimą, parduotas prekes, turtą, paslaugas sudaro tėvų įmokos (10082,09 Eur).

 Sukauptas gautinas sumas sudaro sukauptos finansavimo pajamos kreditiniam įsiskolinimui ir sukauptiems atostoginiams padengti – 80297,02 Eur.

 Kitas gautinas sumas sudaro specialiųjų programų lėšos (12697,69 Eur).

**3. Pinigus ir pinigų ekvivalentus ataskaitinio laikotarpio pabaigoje sudaro pinigų likutis banko sąskaitose (2790,81 Eur.), iš jų:**

- savivaldybės biudžeto lėšos – 155,45 Eur

- mokinio krepšelio lėšos – 83,88 Eur

- tėvų įmokų lėšos – 354,01 Eur

- paramos lėšos – 2081,04 Eur

- spec. programų - 116,43 Eur

**4. Finansavimo sumos ataskaitinio laikotarpio pabaigoje**:

 - Gautas finansavimo sumas iš valstybės biudžeto sudaro nepanaudotos mokinio krepšelio lėšos (83,88 Eur).

 Gautas finansavimo sumas iš savivaldybės biudžeto 355187,86 Eur sudaro ilgalaikio materialiojo turto likutinė vertė (354057,81 Eur), nepanaudotos biudžetinės lėšos (155,45 Eur) ir gautinos nemokamo maitinimo lėšos (974,60 Eur).

Gautas finansavimo sumas iš kitų šaltinių 4680,05 Eur sudaro materialiojo turto likutinė vertė (2599,01 Eur) ir paramos lėšų likutis sąskaitoje (2081,04 Eur).

**5.Įsipareigojimai**:

 Trumpalaikiai įsipareigojimai – 85462,72 Eur.

**6.Tiekėjams mokėtinas sumas sudaro kreditinis įsiskolinimas už komunalines ir kitas paslaugas :**

|  |  |  |
| --- | --- | --- |
| **Eil. Nr.** | **Kreditoriaus pavadinimas** | **Įsiskolinimo suma, eurais** |
| 1 | AB „Šiaulių energija” | 4055,09 |
| 2 | UAB „Šiaulių vandenys“ | 546,47 |
| 3 | UAB „Energijos tiekimas“ | 116,93 |
| 4 | UAB „Kompiuterizuoti sprendimai“ | 19,44 |
| 5 | Atliekų tvarkymo centras | 92,01 |
| 6 | Telia Lietuva, AB | 7,05 |
| 7 | UAB „Grūstė“ | 599,43 |
| 8 | AB „Energijos skirstymo operatorius“ | 195,42 |
| 9 | IĮ „Sveikatos mokymai“ | 10,00 |
| 10 | UAB “ITservis“ | 70,18 |
| 11 | ŽŪB „Delikatesas“ | 979,62 |
| I2 | UAB „Sanitex“ | 55,89 |
| 13 | AB „Žemaitijos pienas“ | 1110,45 |
| 14 | UAB „Šiaulių skalbykla“ | 63,16 |
| 15 | UAB „Vilguva“ | 808,85 |
| 16 | UAB „Pontem“ | 58,24 |
|  |  **Iš viso:** | **8788,23** |

**7. Su darbo santykiais susiję įsipareigojimai sudaro soc. draudimo įmokos – 2068,27 Eur, pajamų mokestis (VMI) – 3596,02 Eur.**

**8. Sukauptas mokėtinas sumas sudaro sukauptos sumos atostoginių mokėjimui (71010,20 Eur).**

**Veiklos rezultatų ataskaita**

 **Pagrindinės veiklos pajamas sudaro – 169088,90 Eur:**

 Veiklos rezultatų ataskaitoje pagal 2019-03-31 duomenis „Finansavimo pajamos iš valstybės biudžeto“ sudaro finansavimo pajamos iš mokinio krepšelio (51338,60 Eur).

 Veiklos rezultatų ataskaitoje pagal 2019-03-31 duomenis „Finansavimo pajamos iš savivaldybių biudžetų“ sudaro finansavimo pajamos iš Šiaulių m. savivaldybės biudžeto (88179,01 Eur).

 Veiklos rezultatų ataskaitoje pagal 2019-03-31 duomenis „Finansavimo pajamos iš kitų šaltinių“ sudaro paramos pajamos (3790,08 Eur).

 Veiklos rezultatų ataskaitoje pagal 2019-03-31 duomenis „Pagrindinės veiklos kitos pajamos“ sudaro priskaičiuotos tėvų įmokos už vaiko išlaikymą įstaigoje (25582,61 Eur) ir salės nuoma (198,50 Eur).

 **Iš pagrindinės veiklos pajamų atėmus pagrindinės veiklos sąnaudas, gautas pagrindinės veiklos perviršis ar deficitas – 5131,35 Eur (VRA).**

 Finansinės ir investicinės veiklos lopšelis – darželis neturi.

 Apskaitos politikos keitimo ir esminių apskaitos klaidų taisymo įtakos per ataskaitinį laikotarpį įstaigoje nebuvo.

 Grynasis turtas gautas einamojo ataskaitinio laikotarpio perviršį susumavus su perviršiu metų pradžioje sudaro 23099,17 Eur.

**Kitos pastabos**

 Per ataskaitinį laikotarpį lopšelyje – darželyje apskaitiniai įverčiai nebuvo keičiami.

 Esminių ir neesminių klaidų per ataskaitinį laikotarpį nepastebėta.

 Lopšelio – darželio restruktūrizavimas nevyksta ir nėra numatytas.

 Neapibrėžtųjų įsipareigojimų, neapibrėžtojo turto pokyčių per ataskaitinį laikotarpį nenustatyta.

 Teisinių ginčų per ataskaitinį laikotarpį nebuvo.

 Direktorė Silva Taralienė

Vyriausioji buhalterė Lina Trukšina